ฉีดยาคุมกำเนิดชนิด 1 เดือน มาหลายเดือน แต่เดือน พ.ค. กำหนดฉีดวันที่ 16 แต่เนื่องจากฉีดวัคซีนโควิด เลยเลื่อนไปก่อน และไปฉีดยาคุมในวันที่ 21 พ.ค และมีเพศสัมพันธ์ กับแฟน ในวันที่ 22 และเมื่อ 21 มิ.ย. ครบกำหนดฉีดยาคุม แต่ ปจด. เดือนนี้ ยังไม่มา ซึ่งปกติ ก่อนหน้านี้ ปจด ก็มาตลอด และก่อนฉีดยาคุม ได้มีการตรวจการตั้งครรภ์ แล้ว ผลออกมาว่าไม่ตั้งครรภ์ เลยฉีดยาคุมต่อ อยากจะทราบว่าแบบนี้ เสี่ยงที่จะตั้งครรภ์ ไหมคะหมายเหตุ แต่มีอาการเหมือน ปจด จะมา ปกติ เพียงแต่ไม่มา
สวัสดีค่ะ หากกำหนดฉีดยาคุมกำเนิดชนิดที่ฉีดทุก 1 เดือนคือวันที่ 16 พ.ค. แต่ไม่ได้ไปฉีด แล้วไปฉีดในวันที่ 21 พ.ค. แทน ฤทธิ์ในการป้องกันการตั้งครรภ์จากยาฉีดเข็มก่อนก็จะหมดลงไปแล้ว ดังนั้น หากได้มีเพศสัมพันธ์ในวันที่ 22 พ.ค. ก็จะมีโอกาสตั้งครรภ์ได้ค่ะ ทั้งนี้ หากในเดือน มิ.ย.นี้ ประจำเดือนยังไม่มา แต่ได้ตรวจหาการตั้งครรภ์แล้วไม่พบ ก็อาจเป็นผลจากยาฉีดที่ไปทำให้เยื่อบุโพรงมดลูกบางลง จึงไม่มีประจำเดือนมาได้ ซึ่งก็ไม่ได้อันตรายอะไร สามารถฉีดยาคุมกำเนิดต่อไปได้ค่ะ อย่างไรก็ตาม อาจต้องลองตรวจหาการตั้งครรภ์ซ้ำดูอีกครั้ง เพราะหากการมีเพศสัมพันธ์ครั้งสุดท้าย ยังไม่เกิน 2 สัปดาห์ ก็อาจเร็วไปที่จะตรวจพบก็ได้ค่ะ